U gori raste zelen bor
U gori raste zelen bor je hrvatsko/jugoslavenski humorni ratni film iz 1971. godine kojeg je režirao Antun Vrdoljak, prema ratnom dnevniku Ivana Šibla. Glavne uloge tumače Boris Dvornik, Ivica Vidović i Mate Ergović. Radnja se odvija u Jugoslaviji tijekom drugog svjetskog rata, kada politički komesar Ivan stiže u seoski kraj kako bi promatrao djelovanje i učinkovitost partizana protiv velikohrvatskih ustaša, te kako stalno upada u komične svađe sa partizanom Dikanom. Film je stekao hvalospjeve kritike i publike.

U gori raste zelen bor je snimljen u vrijeme hrvatskog MASPOK-a, čiji je Šibl bio istaknuti predstavnik. Nakon što je krajem 1971. godine MASPOK slomljen, U gori raste zelen bor je završio u bunkeru, slično kao i TV-serija Prosjaci i sinovi koju je Vrdoljak bio režirao u isto vrijeme. Svoju televizijsku premijeru je imao tek 1990. godine nakon prvih demokratskih izbora.

Prema anketi 44 filmskih kritičara iz 1999. u kojoj se određivala lista 20 najboljih hrvatskih filmova, U gori raste zelen bor se našao na 10. mjestu.

Glavne uloge
Boris Dvornik - Dikan
Ivica Vidović - Ivan
Mate Ergović - Nikola
Veljko Milojević - Domobranski satnik
Ilija Ivezić - Ican
Boris Buzančić - Ivo Jurica
Inge Appelt - Mara
Rade Šerbedžija - Domobranski časnik

Nagrade
Na Pulskom festivalu U gori raste zelen bor nagrađen je Velikom srebrnom arenom, Srebrnom arenom za glumca (Boris Dvornik - ex aequo s filmom Oklada) i nagradom publike Jelen tjednika VUS.

Izvori

Eksterni linkovi

Filmovi 1971.
Dramski filmovi
Jugoslavenski filmovi
Hrvatski filmovi
Partizanski filmovi
Filmovi u bunkeru